# A black text on a white background Description automatically generatedA logo with a blue and gold design Description automatically generated

CYF CAJE Wales/WPF/2025/0003

CYMERADWYWYD 26/03/2025

# TEITL Y SWYDD Gweithiwr Cymorth Nyrsio Cymru (Theatr)

# BAND 3

|  |  |  |
| --- | --- | --- |
| Crynodeb o’r Swydd | | |
| * Cefnogi gweithwyr gofal iechyd proffesiynol cofrestredig mewn theatrau i ddarparu gofal cleifion dan oruchwyliaeth uniongyrchol staff cofrestredig. * Bydd deiliad y swydd yn gweithio ar ei liwt ei hun, gan gyflawni tasgau dirprwyedig gyda goruchwyliaeth briodol yn ei lle gan weithiwr gofal iechyd proffesiynol cofrestredig yn unol â Chanllawiau Cymru gyfan AaGIC ar gyfer Dirprwyo. * Perfformio rôl unigolyn sy'n cylchredeg dan oruchwyliaeth gan gyflenwi eitemau i'r maes di-haint a chymryd rhan mewn cyfrif swabiau, nodwyddau, offerynnau ac eitemau, prosesu sbesimenau yn ddiogel a datrys problemau gydag offer. * Sicrhau bod yr amgylchedd gwaith yn ddiogel ac yn hylan gan ddilyn polisïau a phrosesau atal a rheoli heintiau. * Goruchwylio staff eraill a hyrwyddo darpariaeth gofal o ansawdd uchel i gleifion yn yr amgylchedd amdriniaethol. * Cyflawni’r rôl yn unol â Gwerthoedd y Bwrdd Iechyd/Ymddiriedolaeth a Chod Ymddygiad ar gyfer Gweithwyr Cymorth Gofal Iechyd yng Nghymru. | | |
| Yn gyfrifol i’r | | |
| Yn gyfrifol o ran adrodd i’r: | Yn atebol i’r: | Yn atebol yn broffesiynol i’r: |
| Cyfrifoldebau a Dyletswyddau | | |
| **Cynllunio a Dylunio**  Blaenoriaethu llwyth gwaith dirprwyedig, gan sicrhau bod tasgau'n cael eu cwblhau yn brydlon, gan ddefnyddio eich menter i wneud y gwaith yn seiliedig ar anghenion y claf a'r adran.  Gweithio o fewn polisïau a gweithdrefnau sefydledig wrth ddarparu gofal; ac o dan oruchwyliaeth gweithiwr gofal iechyd proffesiynol cofrestredig.    **Effeithiolrwydd**  Ymgymryd â gofal yn unol â chyfarwyddyd y gweithiwr gofal iechyd proffesiynol cofrestredig, gan ddilyn cynlluniau gofal y cytunwyd arnynt, a darparu gwybodaeth i'r gweithiwr gofal iechyd proffesiynol cofrestredig a fydd yn monitro ac yn diwygio’r cynlluniau gofal.  Cael cydsyniad ar sail gwybodaeth cyn darparu gofal, lle bo angen o fewn cwmpas ei ymarfer, deall y camau gweithredu sydd eu hangen os bydd gofal yn cael ei wrthod a’i uwchgyfeirio’n briodol.  Ymgymryd â safonau uchel o reoli atal heintiau yn y lleoliad gofal iechyd, trwy arferion hylendid dwylo effeithiol, cynnal amgylchedd glân a glanhau offer.  Cofnodi gwybodaeth gywir a phrydlon yn y ddogfennaeth briodol ar gyfer y maes ymarfer perthnasol, er enghraifft pwysau, taldra, mynegai màs y corff (BMI), a chofnodi maeth, hydradiad, mannau pwysedd a gorchuddion.  Cynorthwyo â chodi a chario cleifion a’u trosglwyddo rhwng gwelyau, trolïau a byrddau arbenigol (ym mhob ardal yn ôl yr angen), gan gynnwys lleoli’r claf. Bydd hyn yn cynnwys defnyddio offer codi a chario priodol er enghraifft Patslide.  Cyflawni a chofnodi dyletswyddau dirprwyedig, er enghraifft cofnodi tymheredd y corff, pwysedd gwaed, lefel dirlawnder ocsigen, cyfradd curiad y galon a'r gyfradd resbiradol, lefel glwcos yn y gwaed, casglu samplau wrin gan gynnwys profi dŵr/samplau carthion/samplau sbwtwm a swabiau clwyfau gan sicrhau y darperir gofal o safon uchel bob amser i gleifion ac adrodd ar yr holl ganfyddiadau i'r gweithiwr gofal iechyd proffesiynol cofrestredig. D.S. gall hyn amrywio yn dibynnu ar y maes gwaith.  Ar ôl cwblhau'r hyfforddiant perthnasol a chael ei asesu'n gymwys, rhoi cymorth fel aelod cylchredol o dîm y Theatr yn unol â chyfarwyddyd gweithiwr gofal iechyd proffesiynol cofrestredig, er enghraifft cymryd rhan mewn cyfrif swabiau, nodwyddau ac offer, tynnu caniwla ymylol, cysylltu a phrofi offer diathermedd a sugnedd a chyfarpar arall sydd ei angen ar gyfer y Theatr e.e. lampau pen, systemau stacio, offer datrys problemau, cynorthwyo i gasglu, labelu, trin sbesimenau i’w hanfon at labordai i’w harchwilio, gan gynnwys adrannau wedi’u rhewi.  Adrodd ar arsylwadau ar gyflwr, ymddygiad, gweithgarwch ac ymatebion unigolion i'r gweithiwr gofal iechyd proffesiynol cofrestredig yn ddi-oed.  Adrodd unrhyw bryderon yn ymwneud â Diogelu oedolion a phlant i weithiwr gofal iechyd proffesiynol cofrestredig yn ddi-oed.  Cymryd rhan yn rhestr wirio diogelwch llawfeddygol Wyth Cam i Lawfeddygaeth Ddiogelach Sefydliad Iechyd y Byd.  Cymryd rhan mewn argyfyngau clinigol, galw am gymorth a dilyn canllawiau lleol neu genedlaethol, gweithio fel aelod o'r tîm amlddisgyblaethol o fewn cwmpas ymarfer.  Lle bo'n briodol, gweithredu fel hebryngwr i gleifion sy'n cael archwiliadau, gweithdrefnau a thriniaeth gan weithwyr gofal iechyd proffesiynol cofrestredig.  Cynorthwyo'r gweithiwr gofal iechyd proffesiynol cofrestredig i leddfu pwysedd yn unol â'r cyfarwyddyd yn lleoliad y Theatr, gan roi gwybod am annormaleddau a chyflwr y croen i'r gweithiwr gofal iechyd proffesiynol cofrestredig a dogfennu'n briodol.  Cefnogi effeithlonrwydd a llif theatr effeithiol; casglu cleifion a'u hebrwng i'r theatr, gwirio'r holl ddogfennaeth berthnasol a hysbysu'r staff cofrestredig os bydd unrhyw wyriadau. Bydd hyn yn cynnwys trosglwyddo cleifion i'r ystafell anesthetig gan sicrhau bod yr holl ddogfennaeth briodol gyda'r claf.  Cynorthwyo cleifion ymwybodol gydag unrhyw weithgarwch sy'n cynyddu annibyniaeth, preifatrwydd ac urddas yn ôl cyfarwyddyd y gweithiwr gofal iechyd proffesiynol cofrestredig.  **Stoc ac Offer**  Fel rhan o dîm y Theatr, cyfrannu at lanhau, stocio, cydosod, datgymalu, cynnal a chadw a pharatoi offer clinigol a mannau clinigol er mwyn cynnal safon uchel o lanweithdra. Bydd hyn yn cynnwys glanhau theatrau rhwng achosion a glanhau'n drylwyr ar ôl cwblhau sesiynau'r dydd.  Sicrhau bod llieiniau budr, leinin sugno a gwastraff clinigol, gan gynnwys blychau eitemau miniog, yn cael eu gwaredu'n gywir.  Cefnogi archebu eitemau stoc unigol sydd eu hangen ar gyfer theatrau unigol, lle bo angen. Gall hyn gynnwys eitemau arbenigol er enghraifft pwythau, draeniau, tiwbiau bwydo ac ati. Rhoi gwybod am unrhyw anghysondebau/materion lefel stoc i'r unigolyn cyfrifol.  Rhoi cymorth technegol i osod, cynnal a chadw a phrofi amrywiaeth o offer meddygol cyn llawdriniaeth/anaesthesia. Ar y cyd â gweithwyr gofal iechyd proffesiynol cofrestredig, gweithredu'r offer dan oruchwyliaeth uniongyrchol a meddu ar wybodaeth i ddatrys problemau wrth iddynt godi.  **Cyfathrebu**  Darparu gwybodaeth arferol briodol yn effeithiol i gleifion, gofalwyr a staff eraill, gan ddefnyddio technegau cyfathrebu priodol i oresgyn unrhyw rwystrau i ddealltwriaeth a rhoi cymorth gan ddefnyddio empathi a thact yn ystod digwyddiadau trallodus neu emosiynol. Gall hyn gynnwys rhyngweithio â chleifion/teuluoedd sydd ag anghenion ychwanegol, er enghraifft, anableddau dysgu neu rwystrau iaith/cyfathrebu.  Cyfathrebu’n glir, yn effeithiol ac yn briodol gyda’r tîm amlddisgyblaethol, gan dderbyn cyfarwyddiadau a rhoi adborth ar ofal cleifion a gweithgareddau i weithwyr gofal iechyd proffesiynol perthnasol lle bo angen, ac amlygu unrhyw bryderon sydd gennych ar unwaith.  **Gwella a Monitro**  Bydd dilyn yr holl ddeddfwriaeth a pholisïau a gweithdrefnau sefydliadol yn ofynnol a gofynnir i ddeiliad y swydd roi sylwadau ar weithdrefnau ar gyfer eu maes gweithgarwch eu hunain, ac awgrymu gwelliannau a fydd yn cyfrannu at redeg y gwasanaeth yn effeithlon gan gefnogi profiadau gwell i gleifion.  Cadw at weithdrefnau gweithredu safonol, canllawiau a pholisïau wrth ddarparu gofal, er mwyn cynnal diogelwch personol ei hunan ac eraill.  Cadw at ganllawiau atal a rheoli heintiau, gan gynnwys paratoi offer ar gyfer casglu a gwaredu, dihalogi offer a chwblhau dogfennau perthnasol, gan sicrhau bod yr amgylchedd yn ddiogel ac yn hylan.  Cyfrannu at raglenni ymchwil, archwiliadau a threialon clinigol a gyflawnir yn y maes gwaith yn ôl yr angen.  **Rheoli, Arwain a/neu Hyfforddi**  Cefnogi gwaith staff iau a myfyrwyr ar leoliad, gan roi arweiniad i weithwyr cymorth gofal iechyd eraill.  **Digidol a Gwybodaeth**  Cynnal cofnodion cywir mewn fformatau ysgrifenedig ac electronig, gan gadw at bolisïau llywodraethu data, cyfrinachedd a seiberddiogelwch.  Lle bo'n briodol yn dangos hyfedredd wrth ddewis a defnyddio offer digidol ar gyfer tasgau dyddiol, hyfforddiant, cyfathrebu, a chefnogi unigolion i ddefnyddio dulliau gofal iechyd digidol yn ddiogel. | | |
| MANYLEB Y PERSON | | |
| Cymwysterau a Gwybodaeth | | |
| Hanfodol  * Cymhwyster Lefel 3 mewn pwnc cysylltiedig â gofal iechyd   neu  Brofiad cyfatebol a bydd yn gallu dangos tystiolaeth o gymhwysedd seiliedig ar waith ac arddangos gwybodaeth ddamcaniaethol. Bydd yn gallu cyflawni dyletswyddau gofal clinigol sy'n berthnasol i'r rôl a enillir drwy brofiad a hyfforddiant seiliedig ar waith/cyrsiau byr.   * Gwybodaeth am y Cod Ymddygiad ar gyfer Gweithwyr Cymorth Gofal Iechyd yng Nghymru a Chanllawiau Dirprwyo Cymru Gyfan (AaGIC). * Gwybodaeth am bolisïau a gweithdrefnau perthnasol yn y lleoliad gofal iechyd er enghraifft egwyddorion Diogelu oedolion/plant i gadw cleifion yn eu gofal yn ddiogel, a chyfrinachedd er enghraifft y Rheoliad Cyffredinol ar Ddiogelu Data (GDPR).  Dymunol  * Cymhwyster Lefel 3 mewn Cymorth Amdriniaethol/neu gymhwyster cyfatebol. | | |
| Profiad | | |
| **Hanfodol**   * Profiad o weithio fel Gweithiwr Cymorth Gofal Iechyd mewn amgylchedd theatr llawdriniaethau   **Dymunol**   * Profiad o weithio gyda grwpiau cleifion sy'n berthnasol i faes yr ymarfer. * Profiad o weithio yn y GIG. | | |
| Sgiliau a Phriodoleddau | | |
| **Hanfodol**   * Sgiliau cyfathrebu da – ar lafar ac yn ysgrifenedig, gyda’r gallu i gyfleu gwybodaeth yn glir ac yn sensitif. * Yn gallu gweithio i safon uchel gyda chyn lleied o oruchwyliaeth â phosibl. * Yn gallu aros yn bwyllog mewn sefyllfaoedd sy’n achosi straen. * Yn gallu dangos agwedd ofalgar a thosturiol. * Sgiliau trefnu a’r gallu i gynllunio a blaenoriaethu ei lwyth gwaith ei hun ac eraill yn effeithlon. * Yn gallu defnyddio technoleg i gyflawni'r rôl, er enghraifft Microsoft Office, platfformau rhithwir fel TEAMS. * Gallu corfforol i gyflawni dyletswyddau'r rôl, gan gynnwys codi, cynorthwyo gyda symudedd, a chyflawni tasgau llaw eraill.   **Dymunol**   * Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu. | | |
| Arall | | |
| * Cliriad Manylach gan y Gwasanaeth Datgelu a Gwahardd gan gynnwys gwiriad Rhestr Waharddedig Oedolion/Plant (dilëwch fel y bo'n briodol) * Yn gallu gweithio amrywiaeth o batrymau sifft. | | |